પટણા સાહિબના સાંસદ શત્રુઘ્નસિંહા પટણા એરપોર્ટ પર લાલુ યાદવ સાથે ઉષ્માભરી મુલાકાત કરી હતી. આ પ્રસંગે લાલુ યાદવ સાથે તેમનાં પત્ની રાબડીદેવી અને શત્રુઘ્ન સિંહા સાથે તેમના મોટા ભાઈ લખન સિંહા પણ હાજર હતા. સૂત્રોએ જણાવ્યું હતું કે લાલુ યાદવે એકલા હાથે ભાજપના નેતૃત્વ સામે ટક્કર લેવા બદલ શત્રુઘ્ન સિંહાની પીઠ થપથપાવતાં જણાવ્યું હતું કે ખરેખર એ વાત પ્રશંસનીય છે કે તમે એકલા હાથે લાકડી વિંઝીને ભાજપના તમામ નેતાઓને ખદેડી રહ્યા છો.